biologisk sårbarhet
Store norske leksikon,Psykologi,Biologisk psykologi
Biologisk sårbarhet er et begrep innen klinisk psykologi og psykiatri som betegner at en person har en disposisjon for å utvikle en psykisk lidelse eller funksjonssvikt på grunn av en bestemt medfødt eller ervervet biologisk egenskap.
For eksempel vil en person med fødselsbetinget skade av hjernen (biologisk sårbarhet) ha en større risiko for å utvikle en alvorlig, psykisk lidelse senere i livet enn en som ikke har en slik skade. Et annet eksempel er at personer med lavt nivå av enzymet monoamino-oksidase har større risiko for å utvikle noen former for angstlidelser enn personer som har høye nivåer. Les mer i Store norske leksikon biologisk markør biologisk psykologi